smcproject/ml-wiki-sentences huggingface dataset:
പ്രഭാതം (സകല ധൂപ) ഉച്ചയ്ക്കുമുമ്പ്  (മധ്യാഹ്ന ധൂപ) അരി വഴിപാടുകൾ ( ദ്വിപ്രഹര ധൂപ/ അന്ന ധൂപ) സായാഹ്ന വഴിപാടുകൾ  ( സന്ധ്യ ആരതി ധൂപ) അരി വഴിപാടുകൾ ( നിസാൻഖുടി ധൂപ) രാത്രിവഴിപാടുകൾ  ( ബഡാസിംഗർ ധൂപ)
വിവിധ തരത്തിലുള്ള ഭോജനങ്ങൾ (പ്രസാദം) പരിശീലിപ്പിച്ച പരമ്പരാഗത കുടുംബങ്ങളാൽ നിർമ്മിക്കപ്പെടുന്നു.
സുപകര, മേകപ് എന്നീ പേരുകൾ മാത്രം ദേവന്മാർക്ക് മാത്രമായി ഏർപ്പെടുത്തിയിട്ടുണ്ട്.
ചില സുഗന്ധങ്ങൾ വിവിധ ചരിത്രപരമായ ഭരണകൂടങ്ങൾ വളരെയധികം സംരക്ഷിക്കപ്പെട്ടിരിക്കുന്നു.
സുഗന്ധങ്ങളുടെ സമഗ്ര പട്ടിക ചുവടെ ചേർക്കുന്നു..
ബൗല ഗൈത, ഉപൻ പിത്ത, മിതി, ചൗരശി  വ്യഞ്ജന(84 പച്ചക്കറി കറി) മകര ചൗള, ഭജ, ഖി അന്ന , ദലി , ഫലമൂല(പഴങ്ങൾ), വരണ്ട മധുരപലഹാരങ്ങൾ, ഘനവർത, പുര കാകറ, റാസബലി, പുതുലി പിത, ചിപ കാകറ, കരൺജി, ഖജാ, ബജാ ഗൈത, ഉപന, മിത്തി, ചൗശരി വൈജൻജാന (84 വെജിറ്റേറിയൻ കറി) , മഗജലഡു, ദലിംബ, ഖുദുമ, നിഷ്കുടി, മുത്ത ഗജ, തലാ, ച്ഹെന ചകത തുടങ്ങിയവ പ്രശസ്തങ്ങളാണ്.
കുറിപ്പുകൾ അവലംബങ്ങൾ ബാഹ്യ ലിങ്കുകൾ http://www.baladevjew.webs.com Archived 2018-03-18 at the Wayback Machine .
report on Baldeva temple panorama of sculptures in Baladeva temple, Ichhapur History of destruction
ബാലനോപ്സ് ഇംഗ്ലീഷ് വിലാസം https://ml.wikipedia.org/wiki/Balanops
Balanops vieillardii line drawing
1871-ൽ ഒരു ജനുസ്സായി വിശേഷിപ്പിക്കപ്പെടുന്ന പൂച്ചെടികളുടെ ഒരു കൂട്ടമാണ് ബാലനോപ്സ് .
ഇതിന്റെ ഒമ്പത് ഇനങ്ങൾ മരങ്ങളോ കുറ്റിച്ചെടികളോ ആയി ന്യൂ കാലിഡോണിയ , ഫിജി , വാനുവാടു , വടക്കൻ ക്വീൻസ്‌ലാന്റ് എന്നിവിടങ്ങളിൽ കാണപ്പെടുന്നു.
ബാലനോപസി എന്ന കുടുംബത്തിൽ (മുമ്പ് ബാലനോപ്സിഡസി എന്ന് ഉപയോഗിച്ചിരുന്നു) ഈ ജനുസ് കാണപ്പെടുന്നു.
ഇത് മാൽപീഗൈൽസ് എന്ന നിരയിൽ ഉൾപ്പെടുത്തിയിരിക്കുന്നു.
ബാലനോപ്സ് ക്രിസോബലാനേസി , ഡികാപെറ്റാലേസീ , യൂഫ്രോണിയേസി , ട്രിഗോണിയേസി എന്നിവയുമായി ബന്ധപ്പെട്ടിരിക്കുന്നു.
സ്പീഷിസുകളുടെ പട്ടിക Balanops australiana - Queensland Balanops balansae - New Caledonia Balanops microstachya - New Caledonia Balanops oliviformis - New Caledonia Balanops pachyphylla - New Caledonia Balanops pancheri - New Caledonia Balanops pedicellata - Vanuatu, Fiji Balanops sparsifolia - New Caledonia Balanops vieillardii -  New Caledonia അവലംബം
ബാലപ്രബോധനം ഇംഗ്ലീഷ് വിലാസം https://ml.wikipedia.org/wiki/Balaprabodham
സംസ്കൃത ഭാഷയിലെ പ്രയോഗങ്ങളെക്കുറിച്ചും വ്യാകരണ കാര്യങ്ങളെക്കുറിച്ചും ലളിതമായി പ്രതിപാദിച്ചിരിക്കുന്ന മണിപ്രവാള ശൈലിയിലുള്ള ഗ്രന്ഥമാണ് ബാലപ്രബോധനം .
ഇതു്  പരമ്പരാഗതരീതിയിൽ സംസ്കൃതം പഠിക്കുവാൻ കേരളത്തിൽ പ്രചരിച്ചുവന്നിട്ടുള്ള പ്രധാന പാഠ്യകൃതികളിലൊന്നാണിത്.
ധാരാളം സംസ്കൃതോദാഹരണങ്ങൾ ഇടകലർന്നതെങ്കിലും മുഖ്യമായും മലയാളത്തിൽ തന്നെയാണ്.
സംസ്കൃതത്തിന്റെ പ്രാരംഭപാഠങ്ങൾ പഠിച്ചിട്ടുള്ള ഒരാൾക്ക് ജീവിതാവസാനം വരേയ്ക്കും അവയൊന്നും മറന്നുപോവാതിരിയ്ക്കുന്നതിന് ഈ ലഘുകൃതി മനഃപാഠമാക്കുന്നത് സഹായകരമായിരിയ്ക്കും.
നവാരണ്യമഹീദേവനാണ് ഇതിന്റെ കർത്താവ് എന്ന് ഗ്രന്ഥത്തിൻറെ അവസാനശ്ലോകത്തിൽ പറയുന്നു.
പുതുമന സോമയാജി യിൽ നിന്നും വ്യത്യസ്തനായ ഒരു പുതുമന നമ്പൂതിരിയാണു് ബാലപ്രബോധനം രചിച്ചതു് എന്നു് ഉള്ളൂർ തന്റെ കേരളസാഹിത്യചരിത്രം രണ്ടാം ഭാഗത്തിൽ അഭിപ്രായപ്പെടുന്നുണ്ടു്.
കിരാതാർജ്ജുനീയം കിളിപ്പാട്ട് രചിച്ചതും ഇതേ പുതുമന നമ്പൂതിരിതന്നെയാണോ എന്നു് അദ്ദേഹം സന്ദേഹിക്കുന്നുണ്ടു്.
കോട്ടയത്തിനടുത്ത് വെള്ളൂർ പുതുമന ഇല്ലമായിരുന്നു ഇദ്ദേഹത്തിന്റെ ജന്മ-വാസസ്ഥലം എന്നു് ഉള്ളൂർ കരുതുന്നു.
"വെള്ളൂരമർന്ന ഗൗരീശൻ" എന്ന പ്രയോഗത്തിൽനിന്നാണു് അദ്ദേഹത്തിന്റെ ഈ അനുമാനം.
74 ശ്ലോകങ്ങൾ കൊണ്ട് സംസ്കൃത വ്യാകരണത്തിന്റെ സാമാന്യ ചിത്രം ലളിതമായ ഭാഷയിൽ ഈ കൃതി നൽകുന്നു.
വിഭക്തികളും അവയുടെ അർത്ഥങ്ങളും ഒരോ വിഭക്തിക്കും ഉദാഹരണങ്ങളും അവയുടെ അർത്ഥങ്ങളും പറഞ്ഞിരിക്കുന്നു.
അതിനു ശേഷം ഒരു ശ്ലോകത്തിന്റെ അന്വയം എപ്രകാരമാണ് ഉണ്ടാവുക എന്നു വിവരിക്കുന്നു.
കർത്താവ് , കർമ്മം, ക്രിയ എന്നിവയെപ്പറ്റി പറഞ്ഞുകൊണ്ട് മൂന്നു തരം പ്രയോഗങ്ങളെ സൂചിപ്പിക്കുന്നു.
പിന്നീട് വിശേഷണ വിശേഷ്യങ്ങൾ, ദ്വികർമ്മ വാക്യം, സതി സപ്തമി,ക്രിയാ വിശേഷണം ധാതു എന്നിവയും 10 ലകാരങ്ങളും അവ എവിടെയൊക്കെ ഉപയോഗിക്കുമെന്നും മൂന്നു പുരുഷന്മാരും അവയുടെ ഉദാഹരണങ്ങളും നൽകുന്നു.
ക്താന്ത, ല്യബന്ത, തമുന്നത, ശത്രന്ത, ശാനചന്തങ്ങൾ, അവ്യയങ്ങൾ, 3 പ്രയോഗങ്ങളുടെയും വിശദീകരണം എന്നിവ പറഞ്ഞ്  ബാക്കി ഔചിത്യം കൊണ്ട് മനസ്സിലാക്കണമെന്ന് പറഞ്ഞാണ് ഗ്രന്ഥം അവസാനിക്കുന്നത്.
കൃതിയിൽ നിന്ന് “
വെള്ളം ജടാന്തേ ബിഭ്രാണം വെള്ളിമാമല വിഗ്രഹം.
വെള്ളൂരമർന്ന  ഗൗരീശം ഉള്ളിലമ്പൊടു ചിന്തയേ 1 കർതൃ കർമ ക്രിയാ ഭേദം വിഭക്ത്യർത്ഥാന്തരങ്ങളും ഭാഷയായിട്ടു ചൊല്ലുന്നേൻ ബാലന്മാരറിവാനഹം 2 ...
ഔചിത്യംകൊണ്ടറിഞ്ഞീടു കർത്ഥഭേദങ്ങളൊക്കവേ നവാരണ്യമഹീദേവ കൃതിരേഷാ വിരാജതേ.
” അവലംബം
പർവിൻ അർഡലൻ ഇംഗ്ലീഷ് വിലാസം https://ml.wikipedia.org/wiki/Parvin_Ardalan Parvin Ardalan (2016)
പ്രമുഖ ഇറാനിയൻ വനിതാ അവകാശ പ്രവർത്തകയും എഴുത്തുകാരിയും പത്രപ്രവർത്തകയുമാണ് പാർവിൻ അർഡലൻ (പേർഷ്യൻ: پروین پروین; ജനനം 1967 ടെഹ്‌റാനിൽ).
ഇറാനിലെ പുരുഷന്മാർക്കും സ്ത്രീകൾക്കും തുല്യ അവകാശങ്ങൾക്കായി നടത്തിയ പോരാട്ടങ്ങൾക്ക് 2007 ൽ അവർക്ക് ഓലോഫ് പാം സമ്മാനം ലഭിച്ചു.
1990 കളിൽ അർഡാലൻ,  നൗഷിൻ അഹ്മദി ഖൊറാസാനി വനിതാ സാംസ്കാരിക കേന്ദ്രം (മർകസ്-ഇ ഫർഹാംഗി-യെ സനാൻ) സ്ഥാപിച്ചു.
അന്നുമുതൽ ഇറാനിലെ സ്ത്രീകളുടെ പ്രശ്നങ്ങൾ വിശകലനം ചെയ്യുന്നതിനുമുള്ള ഒരു കേന്ദ്രമായിരുന്നു ഇത്.
2005 മുതൽ സംഘടന ഇറാനിലെ വനിതാ അവകാശങ്ങളെക്കുറിച്ചുള്ള ആദ്യത്തെ ഓൺലൈൻ മാസികയായ സനേസ്താൻ പ്രസിദ്ധീകരിച്ചു.
സെൻസർഷിപ്പിനെതിരായ നിരന്തരമായ പോരാട്ടത്തിൽ മാഗസിൻ എല്ലായ്‌പ്പോഴും ഒരു പുതിയ പേരുമായി മടങ്ങിവരുന്നു.
വിവാഹം, വേശ്യാവൃത്തി, വിദ്യാഭ്യാസം, എയ്ഡ്‌സ്, സ്ത്രീകൾക്കെതിരായ അതിക്രമങ്ങൾ എന്നിവ പത്രം കൈകാര്യം ചെയ്തിട്ടുണ്ട്.
നൗഷിൻ അഹ്മദി ഖൊറാസാനിക്കൊപ്പം അർഡലാൻ രാജ്യത്തെ ആദ്യത്തെ വനിതാ അഭിഭാഷകയായ മെഹ്റാൻഗിസ് മനൗചെഹ്രിയനെക്കുറിച്ച് "സെനറ്റർ: ദി വർക്ക് ഓഫ് സെനറ്റർ മെഹ്റാൻഗിസ് മനൗചെഹ്രിയൻ ഇൻ ദി സ്ട്രഗിൾ ഫോർ ലീഗൽ റൈറ്റ്സ് ഫോർ വുമൺ " എന്ന പേരിൽ ഒരു പുസ്തകം രചിച്ചു.
2004 ൽ ഈ പുസ്തകത്തിന് ലത്തീഫ് യർഷതർ ബുക്ക് അവാർഡ് ലഭിച്ചു.
വൺ മില്യൺ സിഗ്നേച്ചർ കാമ്പയിൻ
സ്ത്രീകളുടെ തുല്യാവകാശങ്ങൾക്കായി ഒരു ദശലക്ഷം ഒപ്പുകൾ ശേഖരിക്കാൻ ശ്രമിക്കുന്ന വൺ മില്യൺ സിഗ്നേച്ചർ കാമ്പെയ്‌നിന്റെ സ്ഥാപക അംഗങ്ങളിൽ ഒരാളാണ് അർദലൻ.
പ്രചാരണത്തിന്റെ ഭാഗമായി അക്രമാസക്തമായി നിശബ്ദമാക്കപ്പെട്ട പ്രതിഷേധങ്ങളിൽ അവർ പങ്കെടുത്തു.
2007-ൽ, നൗഷിൻ അഹമ്മദി ഖൊറാസാനിക്കൊപ്പം, സ്ത്രീകളുടെ അവകാശങ്ങൾക്കുവേണ്ടിയുള്ള പോരാട്ടത്തിൽ "ദേശീയ സുരക്ഷയെ ഭീഷണിപ്പെടുത്തിയതിന്" മൂന്ന് വർഷത്തെ തടവിന് ശിക്ഷിക്കപ്പെട്ടു.
പിന്നീട് നാല് വനിതാ അവകാശ പ്രവർത്തകർക്കും ഇതേ ശിക്ഷ ലഭിച്ചു.
പൗരത്വം
2012-ൽ സ്വീഡിഷ് മൈഗ്രേഷൻ ബോർഡ് അർദാലന് 3 വർഷം മുമ്പ് താമസം മാറിയ സ്വീഡനിൽ സ്ഥിരതാമസത്തിന് അനുമതി നൽകുമെന്ന് തീരുമാനിച്ചു.
അവലംബം പുറംകണ്ണികൾ Olof Palme Prize speech video on youtube.com Against gender apartheid, interview of Parvin Ardalan by Haideh Daragahi
പർവീൺ ബാബി ഇംഗ്ലീഷ് വിലാസം https://ml.wikipedia.org/wiki/Parveen_Babi
ഹിന്ദി ചലച്ചിത്രരംഗത്തെ ഒരു മികച്ച നടി ആയിരുന്നു പർവീൺ ബാബി ( ഗുജറാത്തി : પરવીન બાબી, ഹിന്ദി : परवीन बाबी, ഉർദു : پروین بابی) ( ഏപ്രിൽ 4 1954 - ജനുവരി 20 , 2005 ).
1970 കളിലും 1980 കളുടെ തുടക്കത്തിലും തന്റെ മികച്ച ഗ്ലാമർ വേഷങ്ങളിലൂടെ വളരെ പ്രസിദ്ധിയാർജ്ജിച്ച ഒരു നടീയായിരുന്നു പർവീൺ ബാബി.
ചില മികച്ച ചിത്രങ്ങൾ ദീവാർ , നമക് ഹലാൽ , അമർ അക്ബർ ആന്റണി , ശാൻ എന്നിവയാണ് ഹിന്ദി സിനിമയുടെ ചരിത്രത്തിലെ ഏറ്റവും ഗ്ലാമറസ് നടിമാരിൽ ഒരാളായി കണക്കാക്കപ്പെടുന്ന പർവീൺ ബാബി, സീനത്ത് അമൻ , രേഖ എന്നിവരോടൊപ്പം അക്കാലത്തെ ഏറ്റവും ഉയർന്ന പ്രതിഫലം വാങ്ങുന്ന നടിമാരിൽ ഒരാളായിരുന്നു.
15 വർഷം നീണ്ടുനിന്ന ചലച്ചിത്രജീവിതത്തിൽ അവർ 50 ഹിന്ദി ചിത്രങ്ങളിൽ വ്യത്യസ്തങ്ങളായ വേഷങ്ങളിൽ പ്രത്യക്ഷപ്പെട്ടിരുന്നു.
1973 ൽ ചരിത്ര എന്ന ചിത്രത്തിലൂടെ അരങ്ങേറ്റം കുറിച്ച പർവീൺ ബാബി അമിതാഭ് ബച്ചനൊപ്പം അഭിനയിച്ച മജ്‌ബൂർ, ദിവാർ എന്നീ ചിത്രങ്ങളുടെ വിജയത്തെ തുടർന്ന് ഒരു പ്രശസ്ത നടിയെന്ന പേരു സമ്പാദിച്ചു.
ടൈം മാസികയുടെ പുറംചട്ടയിൽ പ്രത്യക്ഷപ്പെട്ട ആദ്യത്തെ ഇന്ത്യക്കാരിയായിരുന്ന പർവീൺ ബാബി.
അത് അക്കാലത്തെ ഒരു അപൂർവ നേട്ടമായിരുന്നു.
ബോക്സ് ഓഫീസിൽ മികച്ച പ്രകടനം കാഴ്ചവച്ച പന്ത്രണ്ട് ചിത്രങ്ങളിൽ അവർ അമിതാഭ് ബച്ചനൊപ്പം അഭിനയിച്ചു.
പർവീൺ ബാബി ജനിച്ചത് ജുനഗത് എന്ന സ്ഥലത്താണ്.
സ്കൂൾ ജീവിതം കഴിഞ്ഞത് ഔറഗബാദിലാണ് .
പിന്നീട് അഹമ്മദാ‍ബാദിൽ കോളേജ് വിദ്യാഭ്യാസം കഴിഞ്ഞു.
പിതാവ്  വലി മുഹമ്മദ് ബാബി, ഒരു ഗുജറാത്തി മുസ്ലിം ആണ്.
തന്റെ മാതാപിതാക്കളുടെ വിവാഹത്തിന്റെ പതിനാല് വർഷം കഴിഞ്ഞിട്ടാണ് പർവീൺ ജനിച്ചത്.
ഇവരുടെ ഏക മകളായിരുന്നു പർവീൺ.
മൂന്ന് ദിവസങ്ങളായി വാതിൽപ്പടിയിൽ നിന്ന് പാലും വർത്തമാനപത്രങ്ങളും ശേഖരിച്ചിട്ടില്ലെന്ന് റെസിഡൻഷ്യൽ സൊസൈറ്റിയുടെ സെക്രട്ടറി പോലീസിനെ വിളിച്ചറിയിച്ചതിനെത്തുടർന്ന് 2005 ജനുവരി 22 ന് അവരെ വീടിനള്ളിൽ മരിച്ച നിലയിൽ കണ്ടെത്തിയിരുന്നു.
മൃതദേഹം കണ്ടെത്തുന്നതിന് മുമ്പ് ഏകദേശം 72 മണിക്കൂറിനുമുമ്പ് അവർ മരിച്ചിരിക്കാമെന്ന് പോലീസ് നിഗമനം നടത്തി.
അവരുടെ മരണകാരണം ഉടനടി കണ്ടെത്താൻ സാധിച്ചില്ല.
അവളുടെ പ്രമേഹ രോഗാവസ്ഥയുടെ സങ്കീർണതയായി ഇടത് കാലിൽ ഒരു വ്രണമുള്ളതായി കണ്ടെത്തി.
അവളുടെ കിടക്കക്കു സമീപം ഒരു വീൽചെയറും അലങ്കോലപ്പെട്ടുകിടക്കുന്ന പെയിന്റിംഗുകളും വസ്ത്രങ്ങളും മരുന്നുകളും പഴയ പത്രങ്ങളും കണ്ടെത്തി.
നീണ്ട കാലത്തെ പ്രമേഹ രോഗത്തിന്റെ ഫലമായുണ്ടായ വ്രണം ചികിത്സിക്കുന്നതിനായി ഇടതുകാൽ കാലിൽ ഒരു ബാൻഡേജ്‌ ഒട്ടിച്ചിരുന്നു.
കാലിലെ വ്രണം കാരണം അവരുടെ അവസാന നാളുകളിൽ നടക്കാൻ കഴിയാതിരുന്നതിനാൽ വീടിനുള്ളിലൂടെ നീങ്ങാൻ വീൽചെയർ ഉപയോഗിച്ചിരുന്നതിനു സാധ്യതയുണ്ടായിരുന്നു.
മൃതദേഹം കൂപ്പർ ഹോസ്പിറ്റലിൽ പോസ്റ്റ്‌മോർട്ടം നടത്തുകയും അവരുടെ വയറ്റിൽ ഭക്ഷണത്തിന്റെ യാതൊരു അടയാളവും ഇല്ലെന്ന് റിപ്പോർട്ടുകൾ വ്യക്തമാക്കുന്നു, എന്നാൽ കുറച്ച് മദ്യം (അവർ കഴിച്ച മരുന്നിൽ നിന്നുള്ളതാകാം) കണ്ടെത്തിയിരുന്നു.
മൂന്ന് ദിവസത്തിൽ കൂടുതൽ ആഹാരം കഴിക്കാതിരുന്ന അവർ പട്ടിണി കിടന്നതിന്റെ ഫലമായിട്ടാരയിരിക്കാം മരണമടഞ്ഞതെന്നു നീരീക്ഷിക്കപ്പെട്ടു.
കപട പ്രചരണങ്ങളെ പോലീസ് നിരസിക്കുകയും അവയവങ്ങളുടെ തകരാറും പ്രമേഹവും കാരണം അവൾ മരണമടഞ്ഞുവെന്ന് തീർപ്പുകൽപ്പിക്കുയും ചെയ്തു.
പർവീൺ ബാബി തന്റെ ജീവിതത്തിന്റെ അവസാന വർഷങ്ങളിൽ ക്രിസ്തുമതത്തിലേക്ക് പരിവർത്തനം ചെയ്തിരുന്നു.
ഒരു അഭിമുഖത്തിൽ അവർ പറഞ്ഞതുപ്രകാരം, മലബാർ ഹില്ലിലെ ഒരു പ്രൊട്ടസ്റ്റന്റ് ആംഗ്ലിക്കൻ പള്ളിയിൽവച്ച് അവർ ക്രിസ്തുമതം സ്വീകരിച്ചു.
ക്രിസ്ത്യൻ ആചാരപ്രകാരം സംസ്‌കരിക്കാനുള്ള ആഗ്രഹം അവർ പ്രകടിപ്പിച്ചിരുന്നുവെങ്കിലും മുസ്ലീങ്ങളായ അവളുടെ ബന്ധുക്കൾ മരണശേഷം അവളുടെ മൃതശരീരത്തിന് അവകാശമുന്നയിക്കുകയും ഇസ്ലാമിക ആചാരപ്രകാരം അടക്കം ചെയ്യപ്പെടുകയുമുണ്ടായി.
മുംബൈയിലെ സാന്താക്രൂസിലെ ജുഹു മുസ്ലീം പള്ളി സെമിത്തേരിയിൽ പാർവീൻ ബാബിയെ സംസ്കരിച്ചു.
അവരുടെ മരണശേഷം മഹാരാഷ്ട്ര സ്റ്റേറ്റ് അഡ്മിനിസ്ട്രേറ്റർ ജനറൽ അവരുടെ സ്ഥാവര ജംഗമവസ്തുക്കളുടെ ഏക രക്ഷാധികാരിയായിത്തീർന്നു.
ഒരു ജുനാഗഡ് ബാങ്കിന്റെ ലോക്കറിൽ കിടന്നിരുന്ന അവരുടെ സ്വത്തിന്റെ വിൽപ്പത്രം സംബന്ധിച്ച് അവരുടെ അകന്ന ബന്ധുക്കൾ ഹൈക്കോടതിയിൽ ഹർജി നൽകിയപ്പോൾ പർവീൺ ബാബിയുടെ സ്വത്തിനെക്കുറിച്ച് തർക്കങ്ങൾ ഉടലെടുത്തു.
വിൽപ്പത്രം നടത്തിപ്പിലാക്കുന്നതിനുള്ള ചുമതലയിൽ അന്തരിച്ച നടനും അവരുടെ സുഹൃത്തുമായിരുന്ന മുറാദ് ഖാനും ഭാഗഭാക്കായിരുന്നു.
അവളുടെ സ്വത്തിന്റെ 70 ശതമാനവും ബാബി കുടുംബത്തിലെ പാവപ്പെട്ടവരെ സഹായിക്കാനായി അവളുടെ പേരിൽ ഒരു ട്രസ്റ്റ് സ്ഥാപിക്കണം.
മുരാദ് ഖാൻ ബാബിയ്ക്ക് "ഒരു മാർഗ്ഗനിർദ്ദേശശക്തി" എന്ന പേരിൽ ഇരുപത് ശതമാനം മാറ്റി വച്ചിരുന്നതു കൂടാതെ 10 ശതമാനം ക്രിസ്ത്യൻ മിഷനറി ഫണ്ടുകൾക്കും നൽകണമെന്നായിരുന്ന അവരുടെ വിൽപ്പത്രത്തിൽ നിഷ്കർഷിച്ചിരുന്നത്.
അഞ്ചുവർഷത്തിനുശേഷം, ശവസംസ്കാരത്തിനുള്ള സ്ഥലത്തിന്റെ അഭാവം മൂലവും പുതിയ ശവസംസ്കാരങ്ങൾക്ക് ഇടം നൽകാനുമായി പർവീൺ ബാബിയുടെ ശവകുടീരം, ബോളിവുഡിലെ മറ്റ് പ്രസിദ്ധ താരങ്ങളായിരുന്ന മുഹമ്മദ് റാഫി , മധുബാല , സാഹിർ ലുധിയാൻവി , തലാത്ത് മഹമൂദ്, നൌഷാദ് അലി എന്നിവരുടെ മൃതദേഹാവശിഷ്ടങ്ങളോടൊപ്പം പുറത്തെടുക്കുകയും സാന്താക്രൂസ് മുസ്ലീം സെമിത്തേരിയിൽ നിന്നു മാറ്റിസ്ഥാപിക്കുയും ചെയ്തു.
ചലച്ചിത്രങ്ങൾ ചരിത്രം (1973) ചരിത്രഹീൻ (1974) ധുവേൻ കി ലക്കീർ (1974) 36 ഘണ്ടേ (1974) ത്രിമൂർത്തി (1974) മജ്ബൂർ (1974) കാല സോന (1975) ദീവാർ (1975) ബുള്ളറ്റ് (1976) ഭന്വർ (1976) രംഗീല രതൻ (1976) മസ്ദൂർ സിന്ദാബാദ് (1977) മാമ ഭാഞ്ച (1977) അമർ അക്ബർ ആന്റണി (1977) മസ്താൻ ദാദ (1978) ചാ‍ാന്ദി സോന (1977) ദരിന്ത (1977) ചൽത പുരസ (1977) ചോർ സിപാഹി (1977) ആഹുതി (1977) പതി പത്നി ഓർ വോ (1978) കാല പത്തർ (1979) സുഹാഗ് (1979) ശാൻ (1980) ഏക് ഗുമ്രാഹ് ഓർ സാഹി (1980) ദോ ഓർ ദോ പാഞ്ച് (1980) ദ് ബേർണിംഗ് ട്രെയിൻ (1979) അശാന്തി (1981) മേരി ആവാസ് സുനോ (1981) അമീർ ആദ്മി ഗരീബ് ആദ്മി (1981) കാലിയ (1981) രക്ഷ (1981) ക്രാന്തി (1981) ഗുണാകാർ (1980) മംഗൽ പാണ്ടെ (1982) ദേശ് പ്രേമി (1982) ദിൽ ആ‍ഖിർ ദിൽ ഹേ (1982) ബാദ് ഓർ ബദ്നാം (1982) താക്കത്ത് (1982) യേ നസ്ദീകിയാം (1982) നമക് ഹലാൽ (1982) ഖുദ്ദ് ദാർ (1982) ജാനി ദോസ്ത് (1983) റസിയ സുൽത്താൻ (1983) ചോർ പോലീസ് (1983) കാൻഊൻ മേരി മൂർത്തി (1983) മഹാൻ (1983) രംഗ് ബിരംഗി (1983) അർപ്പൺ (1983) സിതംഗർ (1985) ടെലിഫോൺ (1985) ബോണ്ട് 303 (1986) അവിനാശ് (1987) ആകർഷൺ (1988) വഴിത്തിരിവായ ചിത്രങ്ങൾ : Source വർഷം ചിത്രം സഹനടൻ 1974 മജ്ബൂർ അമിതാബ് ബച്ചൻ 1975 ദീവാർ അമിതാബ് ബച്ചൻ 1977 അമർ അക്ബർ ആന്റണി അമിതാബ് ബച്ചൻ 1979 സുഹാഗ് ശശി കപൂർ 1981 കാലിയ അമിതാബ് ബച്ചൻ 1981 മേരി ആവാസ് സുനോ ജിതേന്ദ്ര 1982 നമക് ഹലാൽ ശശി കപൂർ 1982 അശാന്തി മിഥുൻ ചക്രവർത്തി 1982 ഖുദ്ദാർ അമിതാബ് ബച്ചൻ 1983 രംഗ് ബിരംഗി അമോൽ പാലേക്കർ കൂടുതൽ വായനക്ക് [ http://sulochanosho.files.wordpress.com/2008/04/parveen_conf.pdf Parveen Babi’s Confessions PDF Perfumed memories by Mahesh Bhatt Dawn [ http://sulochanosho.files.wordpress.com/2008/04/parveen_ug.pdf Parveen Babi on UG Krishna murty PDF അവലംബം ↑ Filmography ↑ Parveen Babi dies, alone in death as in life Times of India , Jan 22 , 2000 .
↑ 'Parveen wanted to be left alone' Times of India , Jan 30 , 2005 .
പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Parveen Babi Parveen Babi: A bohemian rhapsody Rediff.com .
പർവീൺ തൽഹ ഇംഗ്ലീഷ് വിലാസം https://ml.wikipedia.org/wiki/Parveen_Talha
ഇന്ത്യൻ സിവിൽ സർവീസ് ഉദ്യോഗസ്ഥയാണ് പർവീൺ തൽഹ .
ഇന്ത്യയിലെ ഒരു സാർവത്രിക സേവനത്തിൽ സേവനമനുഷ്ഠിക്കുന്ന ആദ്യ മുസ്ലീം വനിതയാണ്.
യൂണിയൻ പബ്ലിക് സർവീസ് കമ്മീഷൻ അംഗമായ ആദ്യ ഇന്ത്യൻ റവന്യൂ സർവീസ് ഓഫീസറും, ഇന്ത്യൻ ഡിപ്പാർട്ട്മെന്റ് നാർക്കോട്ടിക്കിൽ സേവനമനുഷ്ഠിക്കുന്ന ആദ്യ വനിതയും ആണ് പർവീൺ.
അവരുടെ ഇന്ത്യൻ സിവിൽ സർവീസിലെ സേവനത്തെ ആദരിച്ചു ഭാരത സർക്കാർ 2014-ൽ പത്മശ്രീ പരമോന്നത ബഹുമതി നൽകുകയുണ്ടായി.
ജീവചരിത്രം I find there are stories in every nook and corner that are waiting to be told , says Parveen Talha, about her career as a writer, So I will pursue my passion for writing now that I am a retired person
ഉത്തർപ്രദേശിലെ ലക്നൗ എന്ന പ്രദേശത്ത് പ്രശസ്തമായ അവധ് കുടുംബത്തിലാണ് പർവീൺ തൽഹ ജനിച്ചത്.
അവളുടെ സഹോദരൻ ഒസാമ തൽഹ ഒരു പ്രമുഖ പത്രപ്രവർത്തകനായിരുന്നു (1995 ൽ മരിച്ചു ).
അവളുടെ പിതാവ്, മുഹമ്മദ് തൽഹ ഒരു സ്വാതന്ത്ര്യസമരസേനാനിയും അറിയപ്പെടുന്ന അഭിഭാഷകനുമാണ്.
അദ്ദേഹം ജങ്-ഇ-ആസാദി സ്വാതന്ത്ര്യ സമരത്തിലും പങ്കെടുത്ത വ്യക്തിയായിരുന്നു.
പാർട്ടീഷൻ സമയത്ത് അദ്ദേഹത്തിന്റെ സഹോദരൻ പാകിസ്താനിലെക്ക് പോയപ്പോൾ ഇന്ത്യയിൽ തന്നെ തുടരാൻ അദ്ദേഹം തീരുമാനിച്ചു.
ലോറെറ്റോ കോൺവെന്റ് ഹൈസ്കൂളിൽ പഠിച്ച പർവീൺ, സീനിയർ കേംബ്രിഡ്ജിൽ ഒന്നാം ഡിവിഷൻ പാസ്സായപ്പോൾ ലോറെറ്റോ കോളജിൽ പഠനം തുടർന്നു.
ലക്നൗ സർവ്വകലാശാലയിൽ നിന്ന് സാമ്പത്തിക ശാസ്ത്രത്തിൽ ബിരുദാനന്തര ബിരുദപഠനത്തിനു ശേഷം പർവീൻ ആ സർവകലാശാലയിൽ 1965 ൽ ലക്ചററായി ചേർന്നു.
ജീവിതവും നേട്ടങ്ങളും There was a large-scale leakage of opium going on in UP then , Parveen Talha said about her campaign against drug traffickers, While I tried my best to play a stringent officer dealing with certain illegal channels, poppy cultivators were surprised too because they had never seen a woman at that level
1965 ൽ ഇന്ത്യൻ സിവിൽ സർവ്വീസ് പരീക്ഷ പാസായ വർഷം ലക്നൗ സർവ്വകലാശാലയിൽ സാമ്പത്തിക ശാസ്ത്രത്തിന്റെ അദ്ധ്യാപകയായി പർവീൺ തൽഹ തന്റെ ഔദ്യോഗിക ജീവിതം ആരംഭിച്ചു.
1969 ൽ ഇന്ത്യൻ റവന്യൂ സർവീസിൽ ചേർന്ന പർവീൺ റവന്യൂ സർവീസ് ആദ്യ മുസ്ലിം സ്ത്രീയായി.
പിന്നീട് മുംബൈ , കൊൽക്കത്ത എന്നിവിടങ്ങളിലും കമ്മീഷണറേറ്റിലും സെൻട്രൽ എക്സൈസ് കമ്മീഷണറിലും സേവനമനുഷ്ഠിച്ചു.
അടുത്ത നീക്കത്തിന് ഉത്തർപ്രദേശിലെ ഡെപ്യൂട്ടി കമ്മീഷണറായി നർക്കോട്ടിക് സെൻട്രൽ ബ്യൂറോയുടെ ഒരേയൊരു വനിതാ ഓഫീസറായാണ് ആരംഭിച്ചത്.
കള്ളക്കടത്തുകാർ, മയക്കുമരുന്ന് കടത്തുകാർ എന്നിവ പിടിച്ചെടുക്കാനുള്ള ഔദ്യോഗിക അധികാരം അവിടെ ഉണ്ടായിരുന്നു.
നാർക്കോട്ടിക് സെൻട്രൽ ബ്യൂറോയുടെ പ്രവർത്തനത്തിനുശേഷം നാഷണൽ അക്കാദമി ഓഫ് കസ്റ്റംസ്, എക്സൈസ് ആന്റ് നാർക്കോട്ടിക്സ് ഡയറക്ടർ ജനറലായി പർവീൺ തൽഹ ചുമതലയേറ്റു.
2004-ൽ റെവന്യൂ സർവീസിൽ കസ്റ്റംസ് ആൻഡ് സെൻട്രൽ എക്സൈസിൻറെ സീനിയർ സ്ത്രീ വനിതാ ഓഫീസർ എന്ന പദവിയിൽ നിന്ന് പർവീൺ തൽഹ വിരമിക്കുന്നു.
2004 സെപ്തംബർ 30-ന് യൂണിയൻ പബ്ലിക് സർവീസ് കമ്മീഷൻ അംഗമായി.
യുപിഎസ്സിയുടെ അംഗമായ ആദ്യ ഐ.ആർ.എസ് ഓഫീസറും മുസ്ലിം സ്ത്രീയും ആയിരുന്നു തൽഹ.
2009 ഒക്ടോബർ 3 ന് സർക്കാർ സർവീസിൽ നിന്നും വിരമിച്ചു.
പൊതുസേവനത്തിൽ നിന്ന് വിരമിച്ചതിനുശേഷം പർവീൺ തൽഹ എഴുത് ആരംഭിച്ചു.
2013 ൽ, തന്റെ ആദ്യ പുസ്തകമായ ഫിദ-ഇ-ലക്നൗ - ടെൽസ് ഓഫ് ദി സിറ്റി ആൻഡ് ഇറ്‌സ് പീപ്പിൾ പുറത്തിറക്കി.
ലക്നൗവിന്റെ ലാൻഡ്സ്കേപ്പിൽ സ്ഥാപിച്ച 22 ചെറുകഥകളുടെ സമാഹാരമാണ് ഈ പുസ്തകം.
ഇന്ത്യയുടെ മുൻ ഉപരാഷ്ട്രപതി ഹമീദ് അൻസാരി ഔദ്യോഗികമായി ഈ പുസ്തകം പുറത്തിറക്കി.
പർവീൺ തലഹക് പ്രത്യേക സേവനത്തിന് രാഷ്ട്രപതിയുടെ അവാർഡ് എന്ന ബഹുമതി 2000 ൽ ലഭിച്ചു.
പതിനാല് വർഷങ്ങൾക്ക് ശേഷം അവരുടെ ഇന്ത്യൻ സിവിൽ സർവീസിലെ സേവനത്തിന് 2014 ൽ, ഇന്ത്യൻ സർക്കാർ ഇന്ത്യയിലെ പരമോന്നത സിവിലിയൻ പുരസ്കാരമായ പത്മശ്രീ നൽകി ആദരിച്ചു.
ഇതും കാണുക ഇന്ത്യൻ സിവിൽ സർവീസ് അവലംബങ്ങൾ 1 2 3 1 2 3 4 5 6 7 1 2 3 1 2 {{ cite web }} : Unknown parameter | dead-url= ignored ( | url-status= suggested) ( help ) 1 2 1 2 3 4 ↑ ↑ ↑ ↑ ↑ കൂടുതൽ വായനക്ക് പുറം താളുകൾ
പർവതനിരകൾ ഇംഗ്ലീഷ് വിലാസം https://ml.wikipedia.org/wiki/Mountain_range ബഹിരാകാശത്ത് നിന്ന് നോക്കുമ്പോൾ കാണുന്ന ഭൂമിയിലെ ഏറ്റവും ഉയരം കൂടിയ പർവതനിരയായ ഹിമാലയം
നീളത്തിൽ ഒരു നിരയായി കാണുന്നതും ഉയർന്ന പ്രദേശങ്ങളാൽ ബന്ധിപ്പിച്ചിരിക്കുന്നതുമായ പർവതങ്ങളുടെ ഒരു കൂട്ടമാണ് പർവതനിരകൾ അല്ലെങ്കിൽ മലനിരകൾ എന്ന് അറിയപ്പെടുന്നത്.
ഒരേ കാരണത്തിൽ നിന്ന് ഉടലെടുത്ത (സാധാരണയായി ഒരു ഓറോജെനി) രൂപത്തിലും ഘടനയിലും വിന്യാസത്തിലും സമാനതയുള്ള പർവതനിരകളുടെ ഒരു കൂട്ടമാണ് മൌണ്ടൻ സിസ്റ്റം അല്ലെങ്കിൽ മൌണ്ടൻ ബെൽറ്റ് എന്ന് അറിയപ്പെടുന്നത്.
പർവതനിരകൾ പലതരം ഭൂമിശാസ്ത്ര പ്രക്രിയകളാൽ രൂപപ്പെട്ടതാണ്, എന്നാൽ ഭൂമിയിലെ പ്രധാനപ്പെട്ട പർവ്വതനിരകളിൽ ഭൂരിഭാഗവും ഉണ്ടായിരിക്കുന്നത് ഫലകചലനം (പ്ലേറ്റ് ടെക്റ്റോണിക്സ്) മൂലമാണ്.
സൗരയൂഥത്തിലെ ഗ്രഹ പിണ്ഡമുള്ള പല വസ്തുക്കളിലും പർവതനിരകൾ കാണപ്പെടുന്നു.
അതുപോലെതന്നെ ഭൂരിഭാഗം ഭൂസമാന ഗ്രഹങ്ങളുടെയും സവിശേഷതയാണ് പർവ്വതനിരകൾ.
പർവ്വത നിരകളിൽ സാധാരണയായി ഉന്നതമേഖല , ചുരങ്ങൾ , താഴ്വരകൾ എന്നിവയുണ്ട്.
ഒരേ പർവതനിരകളിലെ വ്യക്തിഗത പർവതങ്ങൾക്ക് ഒരേ ഭൂമിശാസ്ത്രപരമായ ഘടനയോ ശിലാവിജ്ഞാനമോ (പെട്രോളോജി) ഉണ്ടായിരിക്കണമെന്നില്ല.
അവ വ്യത്യസ്‌ത ഓറോജെനിക് എക്‌സ്‌പ്രഷനുകളുടെയും ടെറാനുകളുടെയും മിശ്രിതമായിരിക്കാം, ഉദാഹരണത്തിന് ത്രസ്റ്റ് ഷീറ്റുകൾ, ഉയർത്തിയ ബ്ലോക്കുകൾ, ഭൂമടക്ക് മലകൾ, അഗ്നിപർവ്വത ഭൂപ്രകൃതികൾ എന്നിവ വിവിധതരം പാറകൾക്ക് കാരണമാകുന്നു.
പ്രധാന പർവതനിരകൾ ഓഷ്യൻ റിഡ്ജ് , ലോകത്തിലെ ഏറ്റവും നീളമേറിയ പർവതനിര (ചെയിൻ)
ഭൂമിയുടെ ഉപരിതലത്തിലെ ഭൂരിഭാഗം പർവതനിരകളും പസഫിക് റിംഗ് ഓഫ് ഫയർ അല്ലെങ്കിൽ ആൽപൈഡ് ബെൽറ്റുമായി ബന്ധപ്പെട്ടിരിക്കുന്നു .
ആൻഡീസ് 7,000 kilometres (4,350 mi) നീളമുള്ളതും പലപ്പോഴും ലോകത്തിലെ ഏറ്റവും നീളമേറിയ പർവതവ്യവസ്ഥ (മൌണ്ടൻ സിസ്റ്റം) ആയി കണക്കാക്കപ്പെടുന്നു.
ആൽപൈഡ് ബെൽറ്റ് ഇന്തോനേഷ്യ തെക്കുകിഴക്കൻ ഏഷ്യ , എന്നിവ വഴി ഹിമാലയം , കോക്കസസ് പർവത , ബാൾക്കൻ മലനിരകൾ , ആൽപ്സ് , എന്നിവയിലൂടെ സ്പാനിഷ് മലകളിലും അറ്റ്ലസ് പർവതനിരകളിലും അവസാനിക്കുന്നു.
ബെൽറ്റിൽ മറ്റ് യൂറോപ്യൻ, ഏഷ്യൻ പർവതനിരകളും ഉൾപ്പെടുന്നു.
8,848 metres (29,029 ft) ഉയരമുള്ള എവറസ്റ്റ് ഉൾപ്പെടെ ലോകത്തിലെ ഏറ്റവും ഉയർന്ന പർവതനിരകൾ ഹിമാലയത്തിൽ ഉണ്ട്.
ഈ രണ്ട് സിസ്റ്റങ്ങൾക്ക് പുറത്തുള്ള പർവതനിരകളിൽ ആർട്ടിക് കോർഡില്ലെറ, യൂറാൽ പർവ്വതനിര , അപ്പലേച്ചിയൻ , സ്കാൻഡിനേവിയൻ പർവതനിരകൾ , ഗ്രേറ്റ് ഡിവൈഡിംഗ് റേഞ്ച്, അൽതായ് പർവതനിരകൾ , ഹിജാസ് പർവതനിരകൾ എന്നിവ ഉൾപ്പെടുന്നു.
ഒരു പർവതനിരയുടെ നിർവചനത്തിൽ വെള്ളത്തിനടിയിലുള്ള പർവതങ്ങളെക്കൂടി ഉൾപ്പെടുത്തി വിപുലീകരിക്കുകയാണെങ്കിൽ 65,000 kilometres (40,400 mi) നീളമുള്ള ഭൂമിയിലെ ഏറ്റവും ദൈർഘ്യമേറിയ തുടർച്ചയായ മൌണ്ടൻ സിസ്റ്റമാണ് ഓഷ്യൻ റിഡ്ജുകൾ .
കാലാവസ്ഥ ഭൂമിയുടെ ഉപരിതലത്തിലുള്ള ഏറ്റവും നീളമേറിയ പർവതനിരയായ ആൻഡീസ് , തെക്കേ അമേരിക്കയിലെ കാലാവസ്ഥയിൽ കാര്യമായ സ്വാധീനം ചെലുത്തുന്നു.
പർവതനിരകളുടെ സ്ഥാനം മഴയോ മഞ്ഞോ പോലുള്ളവയ്ക്ക് കാരണമാകുകയും കാലാവസ്ഥയെ സ്വാധീനിക്കുകയും ചെയ്യുന്നു.
വായു പിണ്ഡം പർവതങ്ങൾക്ക് മുകളിലൂടെ നീങ്ങുമ്പോൾ, വായു തണുക്കുകയും ഓറോഗ്രാഫിക് പ്രെസിപിറ്റേഷൻ (മഴ അല്ലെങ്കിൽ മഞ്ഞ്) ഉത്പാദിപ്പിക്കുകയും ചെയ്യുന്നു.
വായു ലീവാർഡ് വശത്ത് താഴേക്ക് ഇറങ്ങുമ്പോൾ, അത് വീണ്ടും ചൂടായി (അഡിയബാറ്റിക് ലാപ്‌സ് നിരക്കിനെ തുടർന്ന്) ഈർപ്പം ഏറെക്കുറെ നഷ്ടപ്പെട്ട് വരണ്ടതാവുന്നു.
പലപ്പോഴും, ഒരു മഴ നിഴൽ ഒരു പരിധിവരെ ലീവാർഡ് മേഖലയെ ബാധിക്കും.
അനന്തരഫലമായി, ആൻഡീസ് പോലുള്ള വലിയ പർവതനിരകൾ ഭൂഖണ്ഡങ്ങളെ പ്രത്യേക കാലാവസ്ഥാ മേഖലകളാക്കി മാറ്റുന്നു.
മണ്ണൊലിപ്പ്
പർവതനിരകൾ നിരന്തരം മണ്ണൊലിപ്പിന് വിധേയമാണ്.
പർവതനിരകളിലെ മണ്ണൊലിപ്പിന്റെ പ്രധാന കാരണം നദികളാണെന്ന് പരമ്പരാഗതമായി വിശ്വസിക്കപ്പെടുന്നു.
കംപ്യൂട്ടർ സിമുലേഷൻ പഠനങ്ങൾ കാണിക്കുന്നത് പർവത വലയങ്ങൾ ടെക്റ്റോണികലി സജീവമായതിൽ നിന്ന് നിർജ്ജീവമായി മാറുമ്പോൾ, ജലത്തിൽ ഉരച്ചിലുകൾ കുറവായതിനാലും മണ്ണിടിച്ചിലുകൾ കുറവായതിനാലും മണ്ണൊലിപ്പിന്റെ തോത് കുറയുന്നു എന്നാണ്.
അന്യഗ്രഹങ്ങളിലെ "മോണ്ടസ്" ചന്ദ്രനിലെ മോണ്ടെസ് അപെന്നിനസ് ഒരു ആഘാതത്താൽ രൂപപ്പെട്ടതാണ്.
മറ്റ് ഗ്രഹങ്ങളിലെയും സൗരയൂഥത്തിലെ ചന്ദ്രൻ ഉൾപ്പെടെയുള്ള പ്രകൃതിദത്ത ഉപഗ്രഹങ്ങളിലെയും പർവതങ്ങൾ പലപ്പോഴും ആഘാതങ്ങൾ പോലുള്ള പ്രക്രിയകളാൽ രൂപപ്പെടുന്നു, എന്നിരുന്നാലും ഭൂമിയ്ക്കുപുറത്ത് ഭൂമിയിലുള്ളതിന് സമാനമായ പർവതനിരകളുടെ (അല്ലെങ്കിൽ "മോണ്ടസ്") ഉദാഹരണങ്ങളുണ്ട്.
ശനിയുടെ ഉപഗ്രഹമായ ടൈറ്റനിലും പ്ലൂട്ടോയിലും പാറകളേക്കാൾ മഞ്ഞുപാളികൾ ചേർന്ന വലിയ പർവതനിരകൾ കാണാം.
ടൈറ്റനിലെ മിത്രിം മോണ്ടസ്, ഡൂം മോൺസ്, പ്ലൂട്ടോയിലെ ടെൻസിംഗ് മോണ്ടസ്, ഹിലാരി മോണ്ടസ് എന്നിവ ഇതിന് ഉദാഹരണങ്ങളാണ്.
ഭൂമി ഒഴികെയുള്ള മറ്റ് ചില ഭൂസമാന ഗ്രഹങ്ങളിലും പാറക്കെട്ടുകളുള്ള പർവതനിരകൾ കാണാം, ഭൂമിയിലുള്ളതിനേക്കാൾ ഉയരമുള്ള ശുക്രനിലെ മാക്‌സ്‌വെൽ മോണ്ടെസ്, ചൊവ്വയിലെ ടാർട്ടറസ് മോണ്ടെസ് എന്നിവ ഇതിന് ഉദാഹരണങ്ങളാണ്.
വ്യാഴത്തിന്റെ ഉപഗ്രഹമായ അയോയിൽ ബൊസോൾ മോണ്ടസ്, ഡോറിയൻ മോണ്ടസ്, ഹിയാക്ക മോണ്ടസ്, യൂബോയ മോണ്ടസ് എന്നിങ്ങനെ ടെക്റ്റോണിക് പ്രക്രിയകളിൽ നിന്ന് രൂപംകൊണ്ട പർവതനിരകളുണ്ട്.
അവലംബം പുറം കണ്ണികൾ പീക്ക്ബാഗർ ശ്രേണികളുടെ ഹോം പേജ് Bivouac.com
പർവതാസനം ഇംഗ്ലീഷ് വിലാസം https://ml.wikipedia.org/wiki/Parvathasana പർവതാസനം
ഇംഗ്ലിഷിലെ പേരു് Hill Pose എന്നാണ്.
പദ്മാസനത്തിൽ ഇരിക്കുക കൈകൾ നെഞ്ചിനോട് ചേര്ത്ത്ക തൊഴുതു പിടിക്കുക.
ശ്വാസം എടുത്തുകൊണ്ട് കൈകൾ തൊഴുതു പിടിച്ചുകൊണ്ടു തന്നെ തലയ്ക്ക് മുകളിളേക്ക് ഉയര്ത്തു ക.
നട്ടെല്ല് നിവര്ന്നിുരിക്കണം.
കുറിപ്പ്: പദ്മാസനത്തിൽ ഇരിക്കാൻ പറ്റിയില്ലെങ്കിൽ സുഖാസനത്തിലോ വജ്രാസനത്തിലോ ഇരുന്നു ചെയ്യാവുന്നതാണ്.
അരക്കെട്ടിലെ അമിത കൊഴുപ്പ് കുറയുന്നു.
ശരീരത്തിന് നല്ല ഊർജ്ജം കിട്ടുന്നു.
കൈകളിലെ മാംസപേശികൾ ബലം വയ്ക്കുന്നു.
പർവീൺ റാണ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Parveen_Rana
പർവീൺ റാണ (നവംബർ 12 1992) ഇന്ത്യൻ ഗുസ്തിക്കാരനാണ് .
2008 ലെ മൂന്നാമത് യൂത്ത് കോമൺ വെൽത്ത് ഗെയിംസിൽ സ്വർണ്ണമെഡൽ നേടിയാണ് പർവീൺ പ്രശസ്ത്നായത്.
2011 ഇൽ ബുചറസ്റ്റിൽ നടന്ന ജൂനിയർ റസ്റ്റ്ലിംഗ് ലോക ചാമ്പ്യൻഷിപ്പിൽ വെങ്കല മെഡൽ നേടിയിരുന്നു.
വ്യക്തി ജീവിതവും കുടുംബവും
ഡൽഹിയിലെ ഖുത്തബ്ഗർ ജില്ലയിലെ ഉദയ്ബാൻ റാണ, രാജ്ബാല എന്നിവരുടെ മകനായി ജനിച്ചു.
പർവീൺ എട്ടാം വയസ്സിൽ തന്നെ തന്റെ ഗുസ്തി പരിശീലനം ആരംഭിച്ചിരുന്നു.
അച്ഛനും മൂത്ത സഹോദരനും സിവിൽ എഞ്ചിനീയറുമായ നവീൻ റാണയുമാണ് അതിനുള്ള പിന്തുണയും നിർദ്ദേശവും നൽകിയത്.
പിന്നീട് ഡൽഹിയിൽ തന്നെയുള്ള ഛത്രസാൽ സ്റ്റേഡിയത്തിലേക്ക് റാണ മാറി.
ഛത്രസാൽ സ്റ്റേഡിയത്തിൽ ദ്രോണാചാര്യ അവാർഡ് ജേതാവായ മഹാബലി സപ്താലിന്റെ കീഴിൽ ആണ് റാണ ഇപ്പോൾ പരിശീലനം ചെയ്യുന്നത്.
കൂടാതെ സുശീൽ കുമാർ, യോഗേശ്വർ ദത്ത് എന്നിവരും.
പർവീൺ തന്റെ ആദർശമാതൃകയായി കാണുന്നത് സുശീൽ കുമാറിനെയാണ്.
ഇന്ത്യയ്ക്ക് വേണ്ടി അദ്ദേഹത്തെപ്പോലെ മെഡൽ നേടണമെന്നാണ് പർവീണിന്റെ ആഗ്രഹം.
2008 യൂത്ത് കോമൺ വെൽത്ത് ഗെയിംസ്
മൂന്നാമത് യൂത്ത് കോമൺ വെൽത്ത് ഗെയിംസിൽ സ്വർണ്ണ മെഡൽ
2011 റസ്റ്റ്ലിംഗ് വേൾഡ് ജൂനിയർ ചാമ്പ്യൻഷിപ്പ്
2011 ഇൽ ബുചാറസ്റ്റിൽ നടന്ന വേൾഡ് ജൂനിയർ ചാമ്പ്യൻഷിപ്പിൽ വെങ്കല മെഡൽ.
2012 ഹരിരാം ഇന്ത്യൻ ഗ്രാന്റ് പ്രിക്സ് റസ്റ്റ്ലിംഗ് ചാമ്പ്യൻഷിപ്പ്
20 വയസുള്ള റാണ 66 കിലോഭാരമുയർത്തി.
2013 ദേശീയ സീനിയർ റസ്റ്റ്ലിംഗ് ചാമ്പ്യൻഷിപ്പ്
2013 ഇൽ കോൽക്കത്തയിൽ നടന്ന സീനിയർ ദേശീയ റസ്റ്റ്ലിംഗ് ചാമ്പ്യൻഷിപ്പിലും സൗത്ത് ആഫ്രിക്കയിലെ ജോഹന്നാസ്ബർഗ്ഗിൽ നടന്ന കോമൺ വെൽത്ത് ഗെയിംസിലും സ്വർണ്ണ മെഡൽ നേടി.
2014 സീനിയർ ദേശീയ ഗെയിംസ്
2014 പർവീണിന്റെ ഔദ്യോഗിക ജീവിതത്തിലെ ഏറ്റവും വിഷമം പിടിച്ച സമയമായിരുന്നു.
ജൂണിൽ തൊഴിലിനെ ബാധിക്കുന്ന തരത്തിൽ കഴുത്തിനു പരിക്കുണ്ടായി.
ഡോക്ടർ നിഖിൽ ലാറ്റേയുടെ ശുശ്രൂഷയിലായിരുന്നു.
സീനിയർ ദേശീയ ഗെയിംസിൽ സ്വർണ്ണ മെഡൽ നേടി പർവീൺ ശ്രദ്ധേയമായൊരു തിരിച്ചു വരവ് നടത്തി.
ഇതിലൂടെ ഇന്ത്യയെ പ്രതിനിധീകരിച്ച് ഏഷ്യൻ ഗെയിംസിൽ 70 കിലോഗ്രാം വിഭാഗത്തിൽ പങ്കെടുക്കാൻ തിരഞ്ഞെടുക്കപ്പെട്ടു.
2015 പ്രോ റസ്റ്റ്ലിംഗ് ലീഗ്
ഡിസംബർ 10 മുതൽ 27 വരെ 6 പട്ടണങ്ങളിലായാണ് പ്രോ റസ്റ്റ്ലിംഗ് ലീഗ് നടന്നത്.
ഇത് നേടിയ ആദ്യത്തെ ഇന്ത്യൻ പുരുഷ വിഭാഗം ഗുസ്തിക്കാരൻ ആണ് പർവീൺ.
2016 ഒളിമ്പിക്സ് ഗെയിംസ്
2016 റിയോ ഒളിമ്പിക്സിലേക്ക് പർവീൺ തിരഞ്ഞെടുക്കപ്പെട്ടു References References
പർവ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് പർവ.
കപൂർത്തല ജില്ല ആസ്ഥാനത്തുനിന്നും 49 കിലോമീറ്റർ അകലെയാണ് പർവ സ്ഥിതിചെയ്യുന്നത്.
പർവ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് പർവയിൽ 243 വീടുകൾ ഉണ്ട്.
ആകെ ജനസംഖ്യ 1222 ആണ്.
ഇതിൽ 625 പുരുഷന്മാരും 597 സ്ത്രീകളും ഉൾപ്പെടുന്നു.
പർവ ലെ സാക്ഷരതാ നിരക്ക് 72.34 ശതമാനമാണ്.
പർവയിലെ 6 വയസ്സിനു താഴെയുള്ള കുട്ടികളുടെ എണ്ണം 111 ആണ്.
ഇത് പർവയിലെ ആകെ ജനസംഖ്യയുടെ 9.08 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 413 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 358 പുരുഷന്മാരും 55 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 94.92 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 126.45 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
പർവയിലെ 925  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 243 - - ജനസംഖ്യ 1222 625 597 കുട്ടികൾ (0-6) 111 51 60 പട്ടികജാതി 925 472 453 സാക്ഷരത 72.34 % 40.83 % 59.17 % ആകെ ജോലിക്കാർ 413 358 55 ജീവിതവരുമാനമുള്ള ജോലിക്കാർ 94.92 340 52 താത്കാലിക തൊഴിലെടുക്കുന്നവർ 126.45 278 32 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
പർവാൻ പ്രവിശ്യ
പർവാൻ ( Dari / Pashto : پروان ‬ ), അഫ്ഗാനിസ്ഥാനിലെ 34 പ്രവിശ്യകളിൽ ഒന്നാണ്.
ഏകദേശം 751,000 ആണ് ഈ പ്രവിശ്യയിലെ ജനസംഖ്യ.
ബഹു-വംശീയതയുള്ള ഈ പ്രവിശ്യ  മിക്കവാറും ഒരു ഗ്രാമീണ സമൂഹമാണ്.
പ്രവിശ്യ പത്ത് ജില്ലകളായി വിഭജിക്കപ്പെട്ടിരിക്കുന്നു.
ചാരിക്കർ നഗരം ഈ പ്രവിശ്യുടെയ തലസ്ഥാനമായി പ്രവർത്തിക്കുന്നു.